लोकपाल के ड्राफ्ट पर बीजेपी ने जताया ऐतराज  
नए लोकपाल के ड्राफ्ट पर बीजेपी ने कड़ा ऐतराज जताया है। बीजेपी प्रवक्ता प्रकाश जावड़ेकर ने कहा है कि ड्राफ्ट आम आदमी के साथ धोखा है।
नए लोकपाल के ड्राफ्ट पर बीजेपी ने कड़ा ऐतराज जताया है। बीजेपी प्रवक्ता प्रकाश जावड़ेकर ने कहा है कि ड्राफ्ट आम आदमी के साथ धोखा है। उन्होंने कहा कि सीबीआई पर सरकार का काबू है तो फिर वह स्वतंत्र कैसे हुई?   बीजेपी की मांग है कि करप्शन के मामलों की जांच के लिए स्वतंत्र एजेंसी होनी चाहिए। बीजेपी को लोकपाल की नियुक्ति के पैनल पर भी ऐतराज है। उसका कहना है कि लोकपाल की नियुक्ति के पैनल में भी सरकार के पास बहुमत है इसलिए लोकपाल नियुक्त करने वाला पैनल भी स्वतंत्र नहीं हुआ। बीजेपी संसद में इस ड्राफ्ट पर संशोधन प्रस्ताव लेकर आएगी।